
Από το πρακτικό της υπ’ αριθμ. 5ης τακτικής συνεδρίασης του Δημοτικού Συμβουλίου του Δήμου Πύργου

Αριθ. Αποφ. 44/2012
ΘΕΜΑ:  «Εξέταση αιτήσεως του κου Τσώνη Διονυσίου του Παναγιώτη που αφορά στη λύση του μισθίου καντίνας»
    Στον Πύργο και στο Δημοτικό Κατάστημα σήμερα στις 8 του μηνός Φεβρουαρίου, του έτους 2012, ημέρα Τετάρτη και ώρα 18:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 4689/2-2-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 23 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Καράμπελας Αντώνιος, 4. Παναγόπουλος Βασίλειος, 5. Αργυρόπουλος Ιωάννης του Γεωργίου, 6. Αριστειδόπουλος Χαράλαμπος, 7. Βαρελάς Ιωάννης, 8. Δημουλιάς Λεωνίδας, 9. Κωνσταντόπουλος Σπυρίδων, 10. Τζίνη Διονυσία, 11. Φραγκαντώνης Παναγιώτης, 12. Μπίρμπας Κων/νος, 13. Ανδρικόπουλος Ανδρέας, 14. Αντωνέλος Δημήτριος, 15. Μποσμής Κων/νος, 16. Ρωμαίος Στέφανος, 17. Ανδριόλας Γεώργιος, 18. Λιατσής Δημήτριος, 19 Γεράνιος Κων/νος, 20. Αγγελακοπούλου Ανδριάνα, 21. Γιάνναρος Χρήστος – Επικεφαλής της παράταξης «Λαϊκή συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου». 
ΑΠΟΝΤΕΣ:
1. Παναγόπουλος Ιωάννης, 2. Τζουανόπουλος Δημήτριος – Γραμματέας, 3. Θεοδωρέλος – Χαρίτος Γεώργιος, 4. Ανδρικόπουλος Φώτης, 5. Αργυρόπουλος Ιωάννης του Παναγιώτη, 6. Λιατσής Γαβριήλ – Επικεφαλής της Μείζονος Μειοψηφίας, 7. Δημόπουλος Φώτης, 8. Γιαννακούλιας Θεόδωρος, 9. Κουρμπανάς Γεώργιος, 10. Σκαρτσιάρης Πάνος – ανεξάρτητος Δημοτικός Σύμβουλος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 4689/2-2-2012 έγγραφη πρόσκληση του Προέδρου, ο Πρόεδρος της Δ.Κ. Πύργου κος Δαρζέντας Σπυρίδων, ο οποίος και προσήλθε.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Πρόεδρος έθεσε υπόψη του Δημοτικού Συμβουλίου το 18ο θέμα της ημερήσιας διάταξης με τίτλο: «Εξέταση αιτήσεως του κου Τσώνη Διονυσίου του Παναγιώτη που αφορά στη λύση του μισθίου καντίνας» και ανέφερε:

    «Με την 215/2009 απόφαση της δημαρχιακής επιτροπής καταρτίστηκαν οι όροι διακήρυξης πλειοδοτικής δημοπρασίας για την εκμίσθωση τμήματος αιγιαλού παραλίας στη θέση «Γυφτοπάναινα Δήμου Πύργου»
    Εν συνεχεία με την υπ’ αριθμ. 247/2009 απόφαση της Δημαρχιακής Επιτροπής (η οποία επικυρώθηκε με την 9800/10-7-2009 όμοια της Δ/νσης Τοπικής Αυτοδιοίκησης και Δ/σης Ν. Ηλείας), κατακυρώθηκε το αποτέλεσμα της δημοπρασίας στον κο Τσώνη Διονύσιο του Παναγιώτη, ο οποίος υπέγραψε συμφωνητικό με το Δήμο Πύργου, στις 14-7-2009. 

    Η οικονομική υπηρεσία – γραφείο εσόδων με το 4253/31-01-2012 έγγραφό της, διαβιβάζει στο Σώμα την αίτηση του κ. Τσώνη Διονυσίου του Παναγιώτη (2766/23-1-2012), με την οποία αιτείται τη λύση του μισθίου καντίνας, λόγω συνταξιοδότησής του»
    Καλείται το Σώμα ν’ αποφασίσει σχετικά με τη λύση του συμφωνητικού εκμίσθωσης τμήματος αιγιαλού παραλίας μεταξύ του Δήμου Πύργου και του κου Τσώνη Διονυσίου του Παναγιώτη, που βρίσκεται στη θέση «Γυφτοπάναινα Δήμου Πύργου».
Το Δημοτικό Συμβούλιο Πύργου

Λαμβάνοντας υπόψη του:
· τις διατάξεις του άρθρου 65 του Ν.3852/2010
· τις υπ’ αριθμ. 215/2009 και 247/2009 αποφάσεις της Δημαρχιακής Επιτροπής
· την υπ’ αριθμ. 2766/23-1-2012 αίτηση του κ. Τσώνη Διονυσίου
· το υπ’ αριθμ. 4253/31-1-2012 έγγραφο της Οικονομικής Υπηρεσίας
Α π ο φ α σ ί ζ ε ι

    Ομόφωνα, εγκρίνει τη λύση του από (14-7-2009) συμφωνητικό εκμίσθωσης του τμήματος αιγιαλού παραλίας στη θέση «Γυφτοπάναινα Δήμου Πύργου, που είχε υπογραφεί μεταξύ του Δήμου Πύργου και του κ. Τσώνη Διονυσίου, λόγω συνταξιοδότησής του. 
    Ο Επικεφαλής της παράταξης «Ανταρσία στο Δήμο Πύργου» κ. Ι. Σεφερλής, είχε αποχωρήσει απ’ τη συνεδρίαση πριν τη συζήτηση και έγκριση του θέματος.   
Η παρούσα απόφαση έλαβε αύξοντα αριθμό 44/2012
Για το σκοπό αυτό συντάχθηκε το παρόν πρακτικό που υπογράφεται ως ακολούθως:
    Ο ΠΡΟΕΔΡΟΣ                             ΤΑ ΜΕΛΗ                         Ο ΓΡΑΜΜΑΤΕΑΣ

    Ε. ΚΑΝΝΗΣ                                                                    Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος  28 – 3 - 2012
Ο ΔΗΜΑΡΧΟΣ

Μ.Ε.Δ.
